ปรับเปลี่ยนอาหารและออกกำลังกายควบคู่กันไป กินยา Phentermine ยังไงให้ปลอดภัย
พอกินยา phentermine ไปสักพัก จะเริ่มเข้าสู่ระยะ plateau คือติดเพดาน ร่างกายไม่เปลี่ยนแปลง บางคนก็มีอาการดื้อยา เลยสำคัญมากว่าคุณต้องปรับเปลี่ยนมากินอาหารดีมีประโยชน์และออกกำลังกายสม่ำเสมอ แม้กระทั่งช่วงที่กินยาตัวนี้ การกินอาหารที่มีประโยชน์และออกกำลังกายสม่ำเสมอนี่แหละ ที่จะช่วยให้คุณลดน้ำหนักได้ต่อเนื่อง หรือคงน้ำหนักตัวที่เหมาะสมไว้ได้ ยา phentermine จะช่วยให้ลดน้ำหนักได้เห็นผลใน 2 - 3 อาทิตย์แรก ซึ่งเป็นช่วงสำคัญของการลดน้ำหนัก แต่มีแต่การกินอาหารที่มีประโยชน์และออกกำลังกายสม่ำเสมอเท่านั้น ที่จะช่วยให้คุณลดน้ำหนักได้สำเร็จในระยะยาว นักโภชนาการที่มีความเชี่ยวชาญและใบอนุญาต จะช่วยจัดตารางอาหารให้คุณลดน้ำหนักได้เห็นผลและปลอดภัย นอกจากนี้ควรจะดูแลติดตามผลเป็นระยะ เพื่อให้แน่ใจว่าร่างกายตอบสนองต่อโปรแกรมการลดน้ำหนักดี แต่ละคนก็ต้องใช้แผนการลดน้ำหนักแตกต่างกันไป แต่ส่วนใหญ่แผนอาหารลดน้ำหนักจะประมาณ  เปลี่ยนอาหาร (โดยเฉพาะคนที่มีปัญหาเรื่องกินอาหารเยอะเกินพิกัด)  กินอาหารแคลอรี่ต่ำมาก ส่วนใหญ่จะเป็นอาหารเหลว ภายใต้การดูแลอย่างใกล้ชิด  ปรับเปลี่ยนวิถีชีวิต โดยปรับพฤติกรรมเล็กน้อย เช่น หลีกเลี่ยงของว่างแปรรูป กินโปรตีนไขมันต่ำเยอะๆ และผักผลไม้สด งดแอลกอฮอล์ อย่ากินคาร์โบไฮเดรตเชิงเดี่ยว น้ำตาล และของหวาน กินอาหารตามแผนที่วางไว้อย่างเคร่งครัด โดยติดตามแคลอรี่ที่ร่างกายได้รับในแต่ละวัน ทำรายการอาหารที่กินเข้าไปทุกมื้อ จะบันทึกในเว็บหรือแอพในมือถือก็ได้ เพราะจะคำนวณแคลอรี่ที่ร่างกายควรได้รับในแต่ละวันได้ เพราะต้องไม่เกินกว่าที่กำหนดในแผนของนักโภชนาการหรือคุณหมอ  จดไดอารี่อาหาร (ในแอพ เว็บ หรือกระดาษธรรมดา) ก็สะดวกดี การบันทึกทุกอย่างที่กินเข้าไป จะช่วยให้เห็นภาพว่าตัวเองกินเยอะขนาดไหน จนห้ามใจได้ง่ายขึ้น อันนี้แล้วแต่น้ำหนักและสุขภาพปัจจุบันของคุณ การออกกำลังกายบางชนิดจะปลอดภัยกว่าสำหรับคุณ ให้ปรึกษาคุณหมอว่าจะออกกำลังกายวิธีไหน ยังไง ให้เห็นผลและปลอดภัยต่อสุขภาพของคุณที่สุด ถ้าวางแผนดีๆ น้ำหนักจะลดลงต่อเนื่อง แม้จะหยุดใช้ยา phentermine แล้วก็ตาม ถ้าร่างกายคุณไม่พร้อมออกกำลังกายหนักๆ ในทันที แนะนำให้ออกกำลังกายแบบแรงกระแทกต่ำๆ เช่น ว่ายน้ำ หรือเดิน แล้วค่อยเพิ่มระดับไปออกกำลังกายหนักๆ อย่างการวิ่ง จ็อกกิ้ง และยกเวท Behavioral therapy หรือพฤติกรรมบำบัด ก็ถือเป็นส่วนที่สำคัญของโปรแกรมการลดน้ำหนัก โดยนักบำบัดผู้เชี่ยวชาญด้านพฤติกรรม จะช่วยให้คุณยึดโปรแกรมอาหารและการออกกำลังกายจนลดน้ำหนักได้ลุล่วง อย่างถ้าคุณชอบถูกดึงดูดด้วยโฆษณาอาหาร หรือเครียดจนกินเยอะกว่าที่ควร ผู้เชี่ยวชาญก็จะใช้ความคิดและพฤติกรรมบำบัด (cognitive behavioral therapy) จัดระบบความคิดคุณซะใหม่ ให้รับมือกับความเครียดได้มีประสิทธิภาพขึ้น และลดความอยากอาหารที่ไม่มีประโยชน์ ทำให้ลดน้ำหนักต่อเนื่อง ไม่ว่าจะระหว่างกินยา phentermine หรือหยุดยาลดความอยากอาหารไปแล้วก็ตาม ยา phentermine ไม่ได้ปลอดภัย 100% เลยเหมาะจะเก็บไว้เป็นไม้ตายสุดท้าย ในกรณีที่ปรับเปลี่ยนอาหารการกินและออกกำลังกายแล้วไม่ได้ผลหรือไม่เห็นผลเท่าที่ควรเท่านั้น ก่อนจะปรึกษาคุณหมอเรื่องใช้ยา phentermine ลองปรับเปลี่ยนชีวิตประจำวันดู ว่าช่วยให้ลดน้ำหนักได้หรือเปล่า แต่ถึงอย่างนั้นก็ควรปรึกษาคุณหมอก่อนเริ่มออกกำลังกายหนักๆ หรือปรับเปลี่ยนอาหารโดยสิ้นเชิง เพื่อสุขภาพและความปลอดภัย การปรับเปลี่ยนวิถีชีวิตเบื้องต้นที่คุณทำได้ก็เช่น  เดิน 30 นาทีทุกเช้า เวลาอยู่บ้านหรือไปทำงาน ให้ขึ้นบันไดแทนการใช้ลิฟต์หรือบันไดเลื่อน เปลี่ยนจากน้ำหวานๆ อย่างน้ำอัดลม หรือเครื่องดื่มชูกำลัง ไปดื่มน้ำเปล่าแทน เปลี่ยนจากของว่างแปรรูป (เช่น มันฝรั่งทอดถุงๆ) ไปกินผักผลไม้สดๆ และถั่วเปลือกแข็งแทน ดื่มน้ำ 1 แก้วหลังอาหารทุกมื้อ เพื่อให้อิ่มง่ายขึ้น ไม่หิวบ่อย กินอาหารที่ไฟเบอร์สูง เช่น ธัญพืชเต็มเมล็ด (โฮลเกรน) ออกกำลังกายแบบแอโรบิกหนักปานกลาง 15 นาที เช่น วิ่งจ็อกกิ้ง ปั่นจักรยาน และว่ายน้ำ ถ้าสภาพร่างกายของคุณจำเป็นต้องใช้ยาช่วยลดน้ำหนัก (ในกรณีที่ปรับเปลี่ยนอาหารและออกกำลังกายแล้วไม่ได้ผล) ให้ปรึกษาคุณหมอว่าสุขภาพคุณเอื้อต่อการใช้ยาลดความอยากอาหารหรือเปล่า ยา phentermine กินแล้วจะทำให้อิ่มนาน ไม่เผลอไปกินอาหารจุกจิกจนได้รับแคลอรี่ส่วนเกิน แต่ทั้งนี้ phentermine ก็ไม่ใช่ยาวิเศษ บางทีก็ไม่เหมาะหรือไม่เห็นผลเมื่อใช้กับบางคน แถมมีความเสี่ยงและผลข้างเคียงพอตัว  ที่สำคัญคือกินแค่ยา phentermine ไม่ได้ช่วยให้น้ำหนักลดลงได้ เพราะแค่ไปทำให้คุณหิวน้อยลงเท่านั้น ต้องอาศัยวินัยในการกินและการออกกำลังกายของคุณด้วย ถึงจะลดน้ำหนักได้สำเร็จ ถึงส่วนใหญ่ผลข้างเคียงจากยาจะไม่รุนแรง แต่ก็มีบางเคสที่อันตราย (เช่น ทำให้ความดันสูง เจ็บแน่นหน้าอก) เพราะงั้นห้ามซื้อยา phentermine กินเองเด็ดขาด ทั้งแบบถูกกฎหมายและผิดกฎหมาย ต้องกินยาตัวนี้ภายใต้การดูแลของคุณหมอเท่านั้น ห้ามใช้ยา phentermine ในคนที่มีโรคประจำตัวอย่างความดันสูง โรคหลอดเลือดหัวใจ ต้อหิน ไทรอยด์เป็นพิษ มีปัญหาเรื่องการใช้สารเสพติด รวมไปถึงในหญิงมีครรภ์ อยู่ในช่วงให้นม หรือมีแนวโน้มว่าจะตั้งครรภ์ ผู้สูงอายุ เกิน 65 ปีขึ้นไป ก็ไม่ควรกินยา phentermine เช่นกัน  ยา phentermine อาจออกฤทธิ์ต้านกันกับยาตัวอื่นได้ เช่น ยาต้านเศร้ากลุ่ม MAO และ SSRI รวมถึงยาลดความอ้วนอื่นๆ แนะนำให้ปรึกษาคุณหมอก่อน ว่าคุณใช้ยา อาหารเสริม หรือสมุนไพรตัวไหนอยู่ เพื่อป้องกันยาต้านกันหรืออันตรายจากผลข้างเคียงของยา นอกจากผลข้างเคียงที่พบได้แล้ว ยา phentermine ยังอาจก่อให้เกิดพฤติกรรมเสพติดได้ในคนไข้บางคน ถ้าคุณมีปัญหาสุขภาพจนต้องลดความอ้วน ผลข้างเคียงนี้ก็อาจคุ้มเสี่ยง แต่ยังไงก็ต้องปรึกษาคุณหมอก่อน ให้เข้าใจแน่ชัดทั้งประโยชน์และโทษของการใช้ยา phentermine มีรายงานเหมือนกันเรื่องการจ่ายยา phentermine แบบผิดจรรยาบรรณแพทย์ ไม่คำนึงถึงความปลอดภัยของคนไข้ และขาดการดูแลติดตามผลอย่างใกล้ชิด เพราะงั้นต้องศึกษาให้ละเอียด เลือกปรึกษาคุณหมอที่มีความเชี่ยวชาญ น่าเชื่อถือ และมีการอธิบายเรื่องผลข้างเคียงและความเสี่ยงของการใช้ยา phentermine ก่อนเริ่มรักษา คุณอาจจะเช็คข้อมูลในเว็บไซต์โรงพยาบาล หรือตรวจสอบกับทางแพทยสภาก็ได้ ว่าคุณหมอที่เลือกมีใบอนุญาต และจบมาตรงสายจริงๆ ส่วนใหญ่คุณหมอจะจ่ายยา phentermine แบบเม็ดหรือแคปซูล ให้กินวันละ 1 ครั้ง จริงๆ แล้วยา phentermine เป็นสารกระตุ้น (stimulant) เลยแนะนำให้กินตอนเช้าของทุกวัน จะได้ไม่รบกวนการนอน ย้ำว่าต้องกินยาตามที่คุณหมอหรือเภสัชกรแนะนำอย่างเคร่งครัด ห้ามกินยาเกินขนาด หรือ "กินเบิ้ล" 2 เม็ด หลังลืมกินยาเด็ดขาด  ให้กินยา phentermine เวลาเดิมทุกเช้า จะได้จำสะดวก ไม่ลืมกินยา และเพื่อให้เกิดความสม่ำเสมอในการกินยา  ถ้ายาที่ได้เป็นแคปซูลแบบ time-release คือค่อยๆ ปล่อยยาให้ออกฤทธิ์ช้าๆ ในภายหลัง ก็ต้องกลืนทีเดียวทั้งเม็ด ถ้าไปเคี้ยวแคปซูลแบบ time-release จะทำให้ปริมาณยาไม่ครบถ้วน เกิดผลข้างเคียงได้ ยา phentermine นั้นเหมาะสำหรับการใช้ในระยะสั้น กินยาตัวนี้ระยะยาวหรือตลอดชีวิตไม่ได้ ปกติคุณหมอจะแนะนำให้กินยาตัวนี้ติดต่อกัน 3 - 6 อาทิตย์ เพื่อให้น้ำหนักลดลงรวดเร็วในตอนแรก คุณหมอจะคอยติดตามผลตลอดระยะเวลานี้ เพื่อให้แน่ใจว่าร่างกายตอบสนองต่อยาดี และไม่เกิดผลข้างเคียงอันตราย สำคัญมากว่าจะกินยา phentermine ต้องรู้และยอมรับผลข้างเคียงที่อาจเกิดขึ้น เวลากินยาตัวนี้ต้องหมั่นสังเกตอาการตัวเอง และแจ้งคุณหมอทันทีที่ร่างกายเปลี่ยนแปลงกะทันหัน ถึงปกติผลข้างเคียงจะเล็กน้อย แค่ทำให้ไม่สบายตัวบ้าง แต่ก็มีบางผลข้างเคียงที่อันตรายถึงขั้นต้องถึงมือหมอทันที  ผลข้างเคียงเล็กน้อยถึงปานกลางก็เช่น ปากแห้ง ท้องผูก อาเจียน และท้องเสีย แนะนำให้ปรึกษาคุณหมอถ้าผลข้างเคียงเหล่านี้รุนแรงขึ้น หรือต่อเนื่องนานๆ  ผลข้างเคียงอันตรายก็เช่น ใจสั่น ความดันสูง นอนไม่หลับ วิงเวียน มีอาการสั่น เจ็บแน่นหน้าอก หายใจลำบาก หรือขาบวม ให้รีบปรึกษาคุณหมอทันทีที่เริ่มมีอาการข้างเคียงที่ว่า  ยา phentermine อาจไปเพิ่มฤทธิ์ของแอลกอฮอล์ได้ เพราะงั้นห้ามขับรถหรือใช้เครื่องจักรหนัก จนกว่าจะเห็นผลข้างเคียงของยาชัดเจน ทางที่ดีให้งดแอลกอฮอล์ไปเลยระหว่างการใช้ยา phentermine ยา phentermine ต้องเก็บในที่แห้งและเย็น อย่าให้โดนแสง ห้ามเก็บยา phentermine ในห้องน้ำ เพราะอากาศร้อนชื้นจากการอาบน้ำแช่น้ำของคุณ ที่สำคัญคือต้องเก็บยา phentermine ให้พ้นมือเด็ก (เช่น ในลิ้นชักกันเด็กเปิด หรือในตู้สูงๆ) เพื่อความปลอดภัย
กินยา phentermine แล้วก็ยังต้องออกกำลังกายและปรับอาหารถึงจะเห็นผล. ปรึกษานักโภชนาการเรื่องกินยังไงให้ลดน้ำหนักอย่างปลอดภัย. ควบคุมแคลอรี่ที่ร่างกายได้รับให้ดี. วางแผนการออกกำลังกายโดยปรึกษาคุณหมอ. ปรึกษาเรื่องพฤติกรรมบำบัด. ลองปรับเปลี่ยนอาหารและออกกำลังกายดูก่อน. ปรึกษาคุณหมอว่ายา phentermine เหมาะกับคุณไหม. เข้าใจความเสี่ยง. กินยา phentermine ทุกเช้า. กินยา phentermine ต่อเนื่อง 3 - 6 อาทิตย์. เฝ้าระวังผลข้างเคียงของยา. เก็บยาดีๆ.
https://www.wikihow.com/Lose-Weight-with-Phentermine https://www.wikihow.com/Lose-Weight-with-Phentermine
Supplementing Phentermine with Diet and Exercise Taking Phentermine Safely